ישראל באירוויזיון 2015

ישראל השתתפה באירוויזיון 2015 עם השיר "Golden Boy", שנכתב על ידי דורון מדלי ובוצע על ידי נדב גדג'. רשות השידור שיתפה פעולה יחד עם שידורי קשת, על מנת לבחור את הנציג הישראלי לאירוויזיון 2015 שהתקיים בווינה, בירת אוסטריה. הכוכב הבא 2015, שאורגנה על ידי שידורי קשת, שימשה לבחירת האמן שייצג את ישראל. נדב גדג' זכה בתחרות הגמר שהתקיימה בחודש פברואר 2015. השיר "Golden Boy", נבחר מאוחר יותר לשיר שגדג' ישיר באירוויזיון והושמע לציבור במרץ 2015. בחצי גמר השני של תחרות הזמר של האירוויזיון, "Golden Boy" הגיע למקום השלישי מתוך 17 המדינות המשתתפות, והבטיח את מקומו בין 27 השירים האחרים בגמר. הפעם האחרונה בה ישראל השתתפה בגמר הייתה ב-2010. בהשתתפות ה-38 של ישראל באירוויזיון ב-23 במאי, "Golden Boy" סיים במקום התשיעי וקיבל 97 נקודות. השתתפותה של ישראל ב-2015 בתחילה לא הייתה בטוחה וזאת לאחר שממשלת ישראל החליטה לסגור את רשות השידור ולהקים שידור ציבורי חדש. ב-15 בספטמבר 2014, רשות השידור אישרה כי הגישה בקשה מוקדמת להשתתף בתחרות והתייעצה עם עורכי רדיו 88FM על מנת ליצור רשימה קצרה של אמנים פוטנציאליים לתחרות 2015. מרינה מקסימיליאן בלומין עלתה ברשימה, ואחריה אסתר רדא ואסף אבידן. עם זאת, זמן קצר לאחר פרסום הרשימה, פורסם שמקסימיליאן-בלומין דחתה את ההצעה לייצג את ישראל בתחרות. באוקטובר 2014 פורסם כי רשות השידור תשתף פעולה עם שידורי קשת על מנת לבחור את נציג ישראל לתחרות באמצעות "הכוכב הבא". שיתוף הפעולה עם שידורי קשת וחברת טדי הפקות אושר מאוחר יותר על ידי רשות השידור בנובמבר 2014. זו הפעם השנייה ששיתפו פעולה עם גורמים אלו, הם עבדו יחד בעבר כדי לבחור את נציג ישראל באירוויזיון 2008. ב-13 בנובמבר 2014, רשות השידור אישרה שישראל תשתתף בתחרות האירוויזיון 2015. ערך מורחב – הכוכב הבא 2015 הנציג הישראל לאירוויזיון 2015 נבחר באמצעות תוכנית הריאליטי "הכוכב הבא 2015", ששודרה בקשת 12. הגמר שודר ב-17 בפברואר 2015 והורכב משני שלבי דו-קרב. בשלב הראשון ארבעת המתמודדים הנותרים הוצמדו לשני זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה. בסיום השלב הראשון השופטים הצילו מהדחה את אחד מתוך שני המתמודדים שהיה עם הביצוע הטוב לדעתם. בחירת השופטים הראל סקעת - אביה שושני קרן פלס - אביה שושני מוקי - שרי נחמיאס אסף אטדגי - שרי נחמיאס בעקבות התיקו שנוצר מהחלטת השופטים, הוחלט ללכת על פי ציון הממוצע העונתי שכלל את ביצוע הגמר ומי שקיבלה את הציון הגבוה הייתה שרי נחמיאס, שניצלה מהדחה ועברה לשלב השני בגמר. בשלב השני היו שלושת המתמודדים הנותרים שבצעו שיר נוסף והמתמודד עם הציון הגבוה ביותר זכה במקום הראשון. בשלב זה רק לקהל הייתה זכות הצבעה. ב-26 בפברואר 2015 הוכרז כי ועדת המומחים של רשות השידור, שידורי קשת וטדי הפקות התכנסה ובחרה את השיר "Golden Boy", שנכתב על ידי דורון מדלי, עבור נדב גדג' לתחרות האירוויזיון בווינה. העיתון ישראל היום הגדיר את השיר כמוזיקה ים תיכונית ושכולו נכתב באנגלית - הראשון של ישראל בתחרות. השיר והווידאו הרשמי הוצגו ב-12 במרץ במהלך תוכנית מיוחדת ששודרה בערוץ הראשון. ישראל מוקמה בחצי גמר השני, שהתקיים ב-21 במאי 2015, והיא השתתפה במחצית השנייה של התחרות. לאחר ששוחררו כל השירים המשתתפים בתחרות לשנת 2015, מפיקי התחרות החליטו לשנות את סדר ההופעה, כך ששירים דומים לא מוקמו זה אחר זה. ישראל הופיעה ה-9 בסדר ההופעה, אחרי צ'כיה ולפני לטביה. חצי הגמר והגמר שודרו בערוץ הראשון עם כתוביות בעברית ובערוץ 33 עם כתוביות בערבית. כל שלוש ההופעות שודרו גם ברדיו 88FM עם הפרשן קובי מנורה, שאליו הצטרף יובל כספין לחצי הגמר הראשון וטל ארגמן לחצי הגמר השני. הדובר, שהכריז על הצבעת ישראל בגמר היה עופר נחשון. נדב גדג' לקח חלק בחזרות הטכנית ב-14 וב-16 במאי, ואחרי לחזרות עם התלבושות ב-20 וב-21 במאי. זה כלל חבר השופטים של הגמר, שבו חבר שופטים מקצועי מכל מדינה, האחראי על 50 אחוז מההצבעה של כל מדינה, שצפו והצביעו לכל מדינה שהשתתפה. בהופעה על הבמה השתתפו נדב גדג' בחליפה שחורה ולבנה עם נעליים מוזהבות, כשהוא רוקד יחד עם חמשת המלווים שלו. לגדג' היו שני זמרים מלווים, חננאל אדרי ואימרי זיו, ושלושה רקדנים מלווים, דור רייבי, תומר טננבוים ואדם כהן. ההופעה החלה בתאורה כחולה כהה, שהשתנתה לצבעים צהובים ואדומים מהבהבים עם התקדמות השיר. ברקע מסכי לד שהציגו חלוניות בהשראה אסייתית ששינו צבעים לאורך כל ההופעה. בתום ההצבעה ישראל התברגה בעשירייה הראשונה והעפילה לגמר ובהמשך סיימה את הגמר הגדול. מאוחר יותר פורסם שישראל הגיעה למקום השלישי בחצי הגמר, וקיבלה 151 נקודות. כשפורסמה ההצבעה במלואה על ידי ה-EBU לאחר סיום התחרות, התברר שישראל הגיעה למקום השני בהצבעת הקהל עם 157 נקודות ולמקום הרביעי בהצבעת השופטים, עם 114 נקודות. ישראל הוגרלה להתחרות במחצית הראשונה של הגמר. לאחר ההגרלה, המפיקים של התחרות החליטו לשנות את סדר ההופעה בגמר, כפי שנעשה בחצי גמר. ישראל מוקמה ה-3 בסדר ההופעה, לאחר צרפת ולפני אסטוניה. גדג' שוב לקח חלק בחזרות עם התלבושות ב-22 וב-23 במאי לפני הגמר, כולל החזרה עם חבר השופטים, שבו השופטים מצביעים לשירים המשתתפים לפני שידור הגמר. הופעתו של גדג' בגמר ב-23 במאי הייתה תואמת להופעתו בחצי גמר. בתום ההצבעה ישראל הגיעה למקום התשיעי עם 97 נקודות. כשפורסמה ההצבעה במלואה על ידי ה-EBU לאחר סיום התחרות, התברר שישראל הגיעה למקום השביעי בהצבעת הקהל ולמקום ה-8 בהצבעה השופטים בגמר. בהצבעת הקהל ישראל קיבלה 104 נקודות, ואילו בהצבעת השופטים, ישראל קיבלה 77 נקודות. חמשת החברים בצוות השיפוט הישראלי היו: ליאורה - יועצת ראש - זמרת, ייצגה את ישראל באירוויזיון 1995 חן מצגר - מפיק מוזיקלי לורן דה פז - זמרת, כותבת שירים רפי ויינשטוק - שחקן, זמר דלית כהנא - מורה לפיתוח קול ישראל באירוויזיון אירוויזיון 2015 הכוכב הבא לאירוויזיון מדיה וקבצים בנושא ישראל באירוויזיון 2015 בוויקישיתוף אתר האינטרנט הרשמי של הכוכב הבא עונה 2 Nadav Guedj - Golden Boy (Israel) 2015 Eurovision Song Contest, סרטון באתר יוטיוב Nadav Guedj - Golden Boy (Israel) - LIVE at Eurovision 2015: Semi-Final 2, סרטון באתר יוטיוב Nadav Guedj - Golden Boy (Israel) - LIVE at Eurovision 2015 Grand Final, סרטון באתר יוטיוב חצי גמר: ישראל 2015, באתר esc history גמר: ישראל 2015, באתר esc history אירופה לשלוש דקות - האירוויזיון הופך לדבר הכי חם בסביבה - פרק 11, סרטון באתר יוטיוב "השיר שנדב גדג' יבצע באירוויזיון: "Golden Boy" של דורון מדלי". mako. 2015-02-26. נבדק ב-2018-09-27. "קליפ האירוויזיון -"Golden Boy" של נדב גדג'". mako. 2015-03-12. נבדק ב-2018-09-27. נועם ברדין שי סגל, ‏אירוויזיון 2015: נדב גדג' ונבחרת ישראל עלו לגמר - דיווח חי, באתר ‏מאקו‏, 21 במאי 2015 Detailed voting results SF2 נועם ברדין שי סגל, ‏אירוויזיון 2015: שוודיה היא המנצחת הגדולה, ישראל במקום התשיעי, באתר ‏מאקו‏, 23 במאי 2015 Detailed voting results GF Bakker, Sietse (1 במאי 2015). "Exclusive: Here are this year's national juries!". eurovision.tv. European Broadcasting Union. אורכב מ-המקור ב-22 בדצמבר 2015. נבדק ב-22 בדצמבר 2015. {{cite web}}: (עזרה) "Full Split Results | Second Semi-Final of Vienna 2015". European Broadcasting Union. אורכב מ-המקור ב-24 במאי 2015. נבדק ב-29 במרץ 2021. {{cite web}}: (עזרה) קהל ושופטים "Full Split Results | Grand Final of Vienna 2015". European Broadcasting Union. אורכב מ-המקור ב-27 במאי 2015. נבדק ב-29 במרץ 2021. {{cite web}}: (עזרה)